Stanovisko Komisie podľa článku 251 ods. 2 tretieho pododseku písm. c) Zmluvy o ES k pozmeňujúcemu a doplňujúcemu návrhu Európskeho parlamentu týkajúcemu sa spoločnej pozície Rady, pokiaľ ide o návrh nariadenia Európskeho parlamentu a Rady týkajúceho sa zmeny a doplnenia nariadenia (ES) č. 881/2004, ktorým sa ustanovuje Európska železničná agentúra ktorým sa mení a dopĺňa návrh Komisie podľa článku 250, odsek 2 Zmluvy o ES) /* KOM/2008/0687 v konečnom znení - COD 2006/0274 */





[pic] | KOMISIA EURÓPSKYCH SPOLOČENSTIEV | Brusel, 30.10.2008 KOM(2008) 687 v konečnom znení 2006/0274 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcemu a doplňujúcemu návrhu Európskeho parlamentu týkajúcemu sa spoločnej pozície Rady, pokiaľ ide o návrh NARIADENIA EURÓPSKEHO PARLAMENTU A RADY týkajúceho sa zmeny a doplnenia nariadenia (ES) č. 881/2004, ktorým sa ustanovuje Európska železničná agentúra KTORÝM SA MENÍ A DOPĹŇA NÁVRH KOMISIE podľa článku 250, odsek 2 Zmluvy o ES) 2006/0274 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcemu a doplňujúcemu návrhu Európskeho parlamentu týkajúcemu sa spoločnej pozície Rady, pokiaľ ide o návrh NARIADENIA EURÓPSKEHO PARLAMENTU A RADY týkajúceho sa zmeny a doplnenia nariadenia (ES) č. 881/2004, ktorým sa ustanovuje Európska železničná agentúra 1. ÚVOD V článku 251 ods. 2 treťom pododseku písm. c) Zmluvy o ES sa stanovuje, že Komisia vydá stanovisko k pozmeňujúcim a doplňujúcim návrhom Európskeho parlamentu v druhom čítaní. Stanovisko Komisie k pozmeňujúcemu a doplňujúcemu návrhu Európskeho parlamentu je uvedené ďalej v texte. 2. KONTEXT Dátum predloženia návrhu Európskemu parlamentu a Rade (dokument KOM(2006) 785 v konečnom znení – 2006/0274 COD): | 13. 12. 2006 | Dátum stanoviska Európskeho hospodárskeho a sociálneho výboru: | 11. 7. 2007 | Dátum stanoviska Európskeho parlamentu, prvé čítanie: | 29. 11. 2007 | Dátum prijatia spoločnej pozície jednomyseľne: | 3. 3. 2008 | Dátum stanoviska Európskeho parlamentu (druhé čítanie) | 9. 7. 2008 | 3. CIEĽ NÁVRHU KOMISIE Európska komisia prijala 13. decembra 2006 rad opatrení na podporu revitalizácie odvetvia železníc prostredníctvom odstránenia prekážok brániacich pohybu vlakov v európskej železničnej sieti. Komisia začala túto iniciatívu z dvoch hlavných dôvodov: - uľahčiť voľný pohyb vlakov v rámci EÚ prostredníctvom transparentnejšieho a efektívnejšieho postupu uvádzania rušňov do prevádzky, - zjednodušiť regulačné prostredie konsolidáciou a zlúčením smerníc o železničnej interoperabilite. Jedno z týchto opatrení spočíva v zmene a doplnení nariadenia, ktorým sa ustanovuje európska železničná agentúra, s cieľom zahrnúť doň nové úlohy na uľahčenie voľného pohybu vlakov. Najmä: - vypracovať referenčný dokument, ktorý umožní dať do súvisu všetky vnútroštátne predpisy uplatňované členskými štátmi v oblasti uvádzania železničných koľajových vozidiel do prevádzky, - zorganizovať práce v sieti vnútroštátnych bezpečnostných orgánov s cieľom postupne znižovať počet vnútroštátnych predpisov, ktorých plnenie vyžaduje každý členský štát, a určiť tie predpisy, ktoré je možné považovať za rovnocenné, - vydať technické stanoviská na žiadosť vnútroštátnych bezpečnostných orgánov alebo Komisie. Pri príležitosti tejto zmeny a doplnenia nariadenia sa však na druhej strane ukázalo ako vhodné spresniť viaceré úlohy na základe skúseností nadobudnutých po vytvorení agentúry, najmä v rámci zriadenia systému ERTMS (European Rail Traffic Management System) a registrov železničných koľajových vozidiel. 4. STANOVISKO KOMISIE K POZMEŇUJÚCIM A DOPLŇUJÚCIM NÁVRHOM EURÓPSKEHO PARLAMENTU Po niekoľkých mesiacoch rokovaní pod slovinským predsedníctvom sa podarilo dospieť k dohode na neformálnom trojstrannom rokovaní 24. júna 2008. Táto dohoda sa týka predovšetkým úloh agentúry v oblasti ERTMS. Komisia môže akceptovať kompromisný pozmeňujúci a doplňujúci návrh prijatý Európskym parlamentom po druhom čítaní.